Allianz
Store norske leksikon,Økonomi og næringsliv,Bank og finans,Internasjonale bank- og forsikringsbedrifter
Allianz er et tysk forsikringskonsern med hovedkontor i München, grunnlagt i 1890 av Carl Thieme. Allianz er Europas største og et av verdens ledende finanskonsern med virksomhet i over 70 land innen eiendoms-, ulykkes-, livs- og helseforsikring, samt banktjenester og pengeforvaltning. Omsetningen var i 2003 over 110 milliarder dollar, og selskapet hadde over 170 000 ansatte.
Allianz overtok blant annet italienske Riunione Adriatica di Sicurtà (RAS) i 1984, britiske Cornhill Insurance i 1986, det statlige øst-tyske forsikringsselskapet i 1990, franske Assurances Générales de France (AGF) i 1997 og Dresdner Bank, en av Tysklands største, i 2001.Under andre verdenskrig forsikret Allianz Auschwitz og andre tyske konsentrasjonsleirer.Allianz drev fra 1992 til 2001 virksomhet i Norge, som da ble overtatt av Vesta Forsikring, senere kun kredittforsikring gjennom selskapet Euler Hermes. Les mer i Store norske leksikon forsikring Økonomi og næringsliv i Tyskland Eksterne lenker Allianz